text: Vejle vinterbader det nye år ind
  31 december 2015 kl. 14.48
  Over 200 deltagere bliver for første gang sendt ud i Vejlefjord til Vejle Nytårsbad.
  Et glas champagne, et stykke kransekage og en tur i Vejlefjord er programmet for de over 200 deltagere, som for første gang nogensinde får mulighed for at deltage i Vejle Nytårsbad. Borgmester Arne Sigtenbjerggaard sender klokken 14 deltagerne ud i bølgerne, hvorefter det lette traktement bliver serveret.
  - Vi ville rigtig gerne skabe en god tradition, hvor folk tager et vinterbad for på festlig vis at starte nytårsfesten. Det må vi sige er lykkedes, fortæller Jesper Sørensen, der er en af arrangørerne bag arrangementet i en pressemeddelelse.  
  Hver af de over 200 deltagere har givet 50 kroner for at deltage i arrangementet, og overskuddet går ubeskåret til Vejle Dream Foundations arbejde for børn og unge i Vejle.
  -Det her er en festlig start på nytårsaften, som har den gode sideeffekt, at nogle børn og unge, der ikke har lidt vanskelige vilkår, får en håndsrækning, siger Jesper Sørensen.
  Du kan her høre Jesper Sørensen fortælle, hvordan det var at bade nytårsaftensdag i Vejlefjord:
  
  